EkBass/fiwiki-20250220-pages-articles huggingface dataset:
Laki tähkylöistä

Laki tähkylöistä tai Laki kolmesta tähkylästä () oli kolhoosien omaisuutta suojelevan Neuvostoliiton lain kutsumanimi. Kutsumanimensä laki sai, koska sen perusteella voitiin syyttää ei vain tavallisia varkaita, vaan myös jokaista, joka korjasi pellolta elonkorjuun jälkeen niinkin vähän kuin kourallisen viljaa tai ”tähkylöitä” sen jälkeen kun sato oli virallisesti kerätty ja laskettu. Laki perustui Neuvostoliiton Keskuskomitean ja ministerineuvoston elokuun 7. päivänä vuonna 1932 päivättyyn asetukseen ”Valtion yritysten, kolhoosien ja sovhoosien omaisuuden suojelemisesta ja julkisen (sosialistisen) omaisuuden vahvistamisesta”. Lakia kutsuttiin myös ”Seitsemäs kahdeksatta laiksi” (Закон 'семь восьмых') sen päiväyksen takia (7/8/1932).Aleksandr Solženitsyn, Vankileirien saaristo * Kohta I kattoi varkaudet rautateillä ja vesiliikenteessä * Kohta II kattoi varkaudet kolhooseissa ja sovhooseissa * Kohta III kattoi kolhoosin jäsentä () kohtaan osoitetun väkivallan käytön, uhkailun ja pelottelun. Rangaistuksena oli viidestä kymmeneen vuotta pakkotyötä Gulagissa. Pääasiallinen rangaistus lain rikkomisesta oli kuolemanrangaistus ampumalla. Lieventävien asianhaarojen salliessa rangaistus muutettiin vähintään kymmeneksi vuodeksi vankeutta. Kaikissa tapauksissa henkilön omaisuus takavarikoitiin. Lain perusteella on arvioitu yli miljoonan ihmisen tulleen syytetyksi ja yli 200 000:n tuomituksi (tavallisimmin 5–10 vuodeksi pakkotyöhön), niistä enemmän kuin 11 000 oli kuolemantuomioita.Michael Ellman, Stalin and the Soviet Famine of 1932-33 Revisited Europe-Asia Studies, Routledge. Vol. 59, No. 4, June 2007, 663-693. PDF file Professori Ellman on tutkinut, miksi kuolemantuomioita oli niin vähän: ”Stalin oli esittänyt asetuksen pääsäännöksi kuolemanrangaistuksen. Se tosiasia, että vain pieni vähemmistö todella ammuttiin, johtuu oikeus- ja turvallisuushenkilöstön yleisestä haluttomuudesta lain täytäntöönpanosta sen ankarimmassa muodossa, koska asetusta pidettiin epäkäytännöllisenä ja barbaarisena.” Lain nojalla tuomituilla ei ollut mahdollisuutta armahdukseen. Lain allekirjoittivat Mihail Kalinin, Vjatšeslav Molotov ja Avel Enukidze. == Lähteet == == Aiheesta muualla == * Lakiteksti Google-kääntäjällä suomennettuna. Luokka:Stalinismi Luokka:Neuvostoliiton politiikka
Anna Kilponen

Anna Kilponen (s. 16. toukokuuta 1995 Orivesi) on suomalainen jääkiekkoilija, pelipaikaltaan puolustaja. Hän laukoo vasemmalta. Kilponen on pelannut Naisten liigassa Tampereen Ilveksessä kausilla 2009–2011, 2014–2015 ja 2020–2022, jolloin toimi joukkueen kapteenina, sekä kaudesta 2023–2024. Lisäksi hän on edustanut Team Oriflame Kuortanetta 2011–2014, Pohjois-Dakotan yliopiston joukkuetta 2015–2017, Quinnipiacin yliopiston joukkuetta 2017–2019, Svenska damhockeyliganissa Linköping HC:tä 2019–2020, Venäjän sarjassa pelaavaa kiinalaista KRS Vanke Raysia keväällä 2021, PHF:ssä pelaavaa Metropolitan Rivetersiä kaudella 2022–2023 ja Sveitsin SWHL;ssä pelaavaa ZSC Lions Frauenia alkukaudesta 2023–2024. Myös kevään 2022 Kilponen pelasi Vanke Raysissa ja oli voittamassa Venäjän-mestaruutta. Hän voitti Ilveksessä Suomen-mestaruuden 2010, sai SM-hopeaa 2011 ja SM-pronssia 2015. Hän kuului Euroopan cupin voittaneeseen Ilveksen joukkueeseen 2011. Hänet on valittu SM-sarjan / naisten liigan All Stars -joukkueeseen kausilla 2010–2011, 2013–2014 ja 2020–2021. Kilponen pelasi alle 18-vuotiaiden MM-kilpailuissa 2011, 2012 ja 2013. Vuoden 2011 kisoissa Suomi sai pronssia ja vuoden 2012 kisoissa Kilponen toimi joukkueen kapteenina. Naisten MM-kilpailuissa hän sai pronssia 2015 ja 2017. Hän on kuulunut Suomen MM-joukkueeseen myös 2012, 2013 ja 2016 sekä olympiajoukkueeseen Sotšissa 2014. Hän on pelannut kaikkiaan 145 naisten maaottelua, joissa hän on tehnyt kuusi maalia ja antanut 15 maalisyöttöä. MM- kilpailujen 30 ottelussa hän on tehnyt ja syöttänyt yhden maalin. Olympialaisten kuudessa ottelussa hän on antanut kaksi maalisyöttöä. Hän on pelannut maajoukkueessa viimeksi kaudella 2017–2018. Kilponen on pelannut SM- sarjassa / naisten liigassa 208 runkosarjaottelua, joissa hän on tehnyt 46 ja syöttänyt 86 maalia. Pudotuspelien 67 ottelussa hän on viimeistellyt 25 ja syöttänyt 38 maalia. Yhdysvaltojen yliopistosarjassa hän pelasi 124 ottelua, joissa hän teki kolme ja syötti 23 maalia. Ruotsin pääsarjan 36 runkosarjaottelussa hän teki yhden ja syötti kaksi maalia. Pudotuspeleissä hän pelasi kaksi ottelua ilman tehopisteitä. Venäjän liigan runkosarjassa hän pelasi 12 ottelua, joissa teki kaksi ja syötti kolme maalia. Pudotuspelien 11 ottelussa hän teki tehopisteet 2+2. PHF:n 24 runkosarjaottelussa hän on antanut 12 maalisyöttöä. SWHL:n 12 ottelussa hän teki kolne ja syötti neljä maalia. Kilponen on suorittanut Yhdysvalloissa psykologian kandidaatin tutkinnon, ja opiskellut sosiaalipsykologian maisteriksi Tampereen yliopistossa. == Lähteet == Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Venla Kotkaslahti

Venla Kotkaslahti (s. 25. tammikuuta 1995 Tampere) on suomalainen jääkiekkoilija, joka on pelipaikaltaan hyökkääjä. Jääkiekkouransa hän aloitti poikajoukkueista. Hän aloitti naisten SM-sarjauransa Tampereen Ilveksessä, pelasi välillä kolme kautta Team Oriflame Kuortaneessa, opiskellessaan Kuortaneen Urheilulukiossa ja palasi Ilvekseen uransa viimeiseksi kaudeksi 2014–2015. Hän kuului Euroopan cupin voittaneeseen Ilveksen naisten joukkueeseen 2011. Hän saavutti naisten SM-hopeaa 2011 ja SM-pronssia 2015. Kotkaslahti valittiin naisten SM-sarjan vuoden tulokkaaksi ja palkittiin Noora Räty palkinnolla vuonna 2011. Kotkaslahti pelasi SM-sarjassa kaikkiaan 114 runkosarjaottelua, joissa teki 31 maalia ja antoi 38 maalisyöttöä. Pudotuspeleissä hän teki 17 ottelussa kolme maalia ja antoi neljä maalisyöttöä. Kotkaslahti on saavuttanut myös monia SM-mitaleja C- ja A-tytöissä. Hän teki ensimmäisenä suomalaisena naisena ilmaveivin C-tyttöjen sarjaottelussa Kiekko-Karhuja vastaan vuonna 2011. Kotkaslahti pelasi alle 18-vuotiaiden MM-kilpailuissa 2011, 2012 ja 2013.. Vuoden 2011 kisoissa Suomi sai MM-pronssia. Hän pelasi naisten MM-kilpailuissa vuonna 2012. Hän pelasi kaikkiaan yksitoista naisten maaottelua ilman tehopisteitä. == Lähteet == Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Zona Franca

Zona Franca (, kutsutaan myös nimellä: Polígon Industrial de la Zona Franca) on logistiikkakeskus ja teollisuusalue Sants-Montjuïcin alueella, Barcelonassa, Kataloniassa, Espanjassa. Mainittavia kohteita ympäristössä ovat tie C-31, La Marina de Sants (Barcelona), El Prat de Llobregat ja L'Hospitalet de Llobregat. Alue sijaitsee liikenteen ja kaupankäynnin kannalta tarkeässä paikassa, Barcelonan sataman ja Barcelonan lentoaseman välissä. Rakenteilla oleva Barcelonan metron yhdeksäs linja liittää Zona Francan alueen ja lentoaseman muuhun metropolialueeseen. Valmistuttuaan se on Euroopan pisin automaattinen metrolinja. ==Tärkeimpiä teollisuuslaitoksia== Vuonna 1953 alueella aloitti toimintansa SEATin autotehdas. SEATin liityttyä osaksi saksalaista Volkswagen Groupia tehdas siirtyi valmistamaan prässeillä autokorin metalliosia. Tehdas työllistää noin 1 200 henkilöä. Alueella sijaitsee myös Nissanin autotehdas, jossa valmistetaan Nissan Pathfinder- ja Nissan Primastar -ajoneuvoja. Luokka:Barcelona
Alex Rider & kovisten koulu

Alex Rider & kovisten koulu () on Anthony Horowitzin kirjoittama nuortenkirja. Kirja on toinen osa Alex Rider -kirjasarjassa. Kirjan alkuteos julkaistiin vuonna 2001. ==Juoni== Kirjasarjan toisessa osassa Britannian salainen tiedustelupalvelu, M16 lähettää Alexin Ranskan Alpeille rikkaiden poikien sisäoppilaitokseen, koska useamman pojan isä on kuollut salaperäisissä olosuhteissa. Alex naamioituu Alex Friendiksi ja muuttaa Sir David Friendin perheen luokse päästäkseen sisään Point Blanciin, jota johtavat tohtori Grief ja rouva Stellenbosch. Selvittäessään oppilaitoksen toimintaa Alex kuulee Gemini-projektista. Tohtori Grief on luonut itsestään klooneja, joille hän luo leikkaussalissa sisäoppilaitoksen kuuden pojan kasvot. Alex ottaa yhteyttä tiedustelupalveluun päästäkseen pois Alpeilta mutta Alex on esittänyt rooliaan niin uskottavasti, että M16 pitää häntä epäluotettavana. Pian Alexin oikea henkilöllisyys paljastuu ja hänen on päästävä pois ilman M16 apua. ==Lähteet== Luokka:Anthony Horowitz Luokka:Nuortenkirjat Luokka:Vuoden 2001 kirjat
Kauko Tiili

Kauko Valio Tiili (14. tammikuuta 1912 Ravansaari – 6. lokakuuta 1987Markku Tiili, 2007. Esipuhe teokseen Kauko Tiili, 2007. Ravansaaren poika. Neirol- kustannus.) oli suomalainen tykistöupseeri ja muistelmakirjailija. Tiili kävi Viipurin suomalaisen lyseon ja aikoi sitten aluksi toimittajaksi mutta hänestä tuli kuitenkin 1930-luvun lopulla aktiiviupseeri. Talvisodan ajan Tiili oli KTR 2:n patterin päällikkönä Kyyrölässä. Sotien jälkeen Tiili jatkoi puolustusvoimain palveluksessa. Kauko Tiilen veljenpoika Markku Tiili on toimittanut Tiilen käsikirjoituksen pohjalta kaksi muistelmateosta Ravansaaren poika ja Tykistöupseeri talvisodassa. Tiili toimi yhtenä Saimaan kameraseuran ensimmäisistä puheenjohtajista vuonna 1950.Kosonen, Tatu: Saimaan kameraseura 1946–2006, Ensimmäinen vuosikymmen 1946–1956 == Teoksia == * Kenttätykistörykmentti 2:sta Karjalan tykistörykmenttiin 1918-1958 ; kirj. Kauko Tiili ja Alf Konno. Karjalan tykistörykmentti, Lappeenranta 1961 * Ravansaari ja sen läntiset naapurisaaret : Muistelmia ja kuvia menetetyltä kotiseudulta ; toim. Kauko Tiili; haastattelut Pekka Virolainen. Ravansaari- seura, Helsinki 1967 * Haminan reserviupseerikerho 1933-1973 : kuvia ja muistiinmerkintöjä nelikymmenvuotistaipaleen varrelta; koonnut Kauko Tiili. Haminan reserviupseerikerho, Hamina 1973 * Haminan reserviupseerikerho 1933-1983 : kuvia ja kerrontaa puolivuosisataisen taipaleen varrelta; koonnut Kauko Tiili. Haminan reserviupseerikerho, Hamina 1983 * Tykistöupseeri talvisodassa ; toim. Markku Tiili. Neirol-kustannus, Helsinki 2005 * Ravansaaren poika ; toim. Markku Tiili. Neirol-kustannus, Helsinki 2007 == Lähteet == * Kauko Tiili SKS:n kirjailijamatrikkelissa (Arkistoitu versio) * Neirol-kustannus : Tiilen muistelmakirjan Tykistöupseeri talvisodassa esittely ===Viitteet=== Luokka:Suomalaiset kirjailijat Luokka:Suomalaiset upseerit Luokka:Vuonna 1912 syntyneet Luokka:Vuonna 1987 kuolleet
Maidonjalostajien ja meijeritukkukauppiaiden liitto

Maidonjalostajien ja meijeritukkukauppiaiden liitto ry (M2L) on vuonna 2011 perustettu meijerialan edunvalvontaorganisaatio. M2L:n perustajajäsenet ovat Valio Oy ja sen kaksi tytäryhtiötä: Nordic Dairy Holding ja Smeds&co.; Myöhemmin M2L:n jäseneksi liittyi Valion omistajaosuuskuntia: Osuuskunta Tuottajain Maito, Osuuskunta Pohjolan Maito, Osuuskunta Maitosuomi, Osuuskunta Länsi-Maito, ja Evijärven Osuusmeijeri. Yhdistyksen tehtävä on edistää maidontuottajien ja meijeriteollisuuden liiketoimintaa. Yhdistyksen toiminnanjohtaja on Anna-Kaisa Auvinen. == Lähteet == * M2L:n kotisivut Luokka:Suomalaiset työnantajajärjestöt
Ahti Kylmänen

Ahti Olavi Kylmänen (26. toukokuuta 1912 Kempele – 9. maaliskuuta 1996 Oulu) oli suomalainen betonimies, pakinoitsija, runoilija ja kirjailija. Ahti Kylmänen työskenteli betonimiehenä Oulu Oy:n Nuottasaaren tehtaalla 1937–1972. Hän kirjoitti nimimerkillä Salttu oululaiseen Kaleva-lehteen Viikon varrelta otsikon alla pakinoita 1946–1993. Kylmänen kirjoitti myös runoja Nyyrikki- ja Sirpale-lehtiin nimimerkeillä Tauno Satama, Olavi Meri ja Jarmo Routa ja lisäksi hänen runojaan ilmestyi Oulu Oy:n Hakkeita-perhelehdessä vuosina 1947–1972. Ahti Kylmäsen poika Aarre Olavi Kylmänen on kirjoittanut vuonna 2002 isästään elämäkerran Ahti Olavi 'Salttu' Kylmänen – kynän, kiekon ja kuulan mestari 1912-1996. Kirjassa on mukana myös Ahti Kylmäsen kirjoittamia runoja. == Teoksia == * Runontekijän testamentti. Pohjoinen, Oulu 1973 == Lähteet == * * Kirjasampo.fi : Ahti Kylmänen Luokka:Pakinoitsijat Luokka:Suomalaiset runoilijat Luokka:Suomalaiset kirjailijat Luokka:Vuonna 1912 syntyneet Luokka:Vuonna 1996 kuolleet
Anni Paananen

Anni Paananen (s. 29. huhtikuuta 1971) on entinen suomalainen kolmiloikkaaja. Hän edusti Iisalmen Visaa ja hänen valmentajinaan toimivat Pirkko Venäläinen, Eila Maunu, Harri M. Hakkarainen ja Heikki Herva. Kalevan kisoissa Paananen saavutti kaksi pronssia ja sisäratojen SM-kilpailuista kaksi kultaa, kaksi hopeaa ja kaksi pronssia. Virallisissa kilpailuissa hän ei ole esiintynyt vuoden 1999 jälkeen. Paanasen ennätys 13,35 metriä on vuodelta 1999. == Lähteet == Luokka:Suomalaiset kolmiloikkaajat Luokka:Vuonna 1971 syntyneet Luokka:Elävät henkilöt
Huawei U8800

Huawei U8800 Ideos X5 on kosketusnäyttöllinen matkapuhelin, joka käyttää Android-käyttöjärjestelmää ja joka on suunnattu keskiluokan puhelinmarkkinoille. Se tuli Suomessa myyntiin joulukuussa 2010, ja sen normaalihinta tuolloin oli 279 euroa.http://www.mobiiliblogi.com/2010/12/02/huawei-u8800-saapui-suomeen- android-2-2-ja-38-tuuman-naytto/ ==Muotoilu== Puhelimen etupuolella on 3,8 tuuman kosketusnäyttö, sen alapuolella tyypilliset Android-kosketusnäppäimet. Äänenvoimakkuutta säätelevä painike on vasemmassa reunassa, USB-portti alareunassa, yläreunassa on virtanäppäin ja kuulokeliitäntä. Takana ylhäällä sijaitsee kameran linssi, sen vieressä LED-salama. Takana on myös handsfree- kaiutin.http://blog.androidsuomi.fi/2011/04/huawei-u8800-tehoa-halvalla/ ==Aiheesta muualla== * Virallinen kotisivu ==Lähteet== ===Viitteet=== == Aiheesta muualla == Luokka:Android-pohjaiset laitteet U8800 Luokka:Vuoden 2010 matkapuhelimet
Kollokaatio

Kollokaatio tarkoittaa sanojen taipumusta esiintyä yhdessä vakiintuneena ilmauksenaSelityksiä ja lisätietoja verkkokielioppiin ., Finnlecture.fi, viitattu 11.4.2012. Se on toisin sanoen sanan ja sen kollokaattien eli kontekstissa esiintyvien sanojen muodostama yhdistelmä. Yleensä rakenne on toistuva.Jarmo Harri Jantunen ja Sari Eskola: Käännössuomi kielivarianttina: Syntaktisia ja leksikaalisia erityispiirteitä, Virittäjä 2/2002, 184–207 viitattu 11.4.2012 Ne saattavat muodostaa termin tai terminologisen fraasin.Timo Honkela, Luonnollisen kielen tilastollinen käsittely, Kontekstitieto ja yhteisesiintyminen viitattu 11.4.2012 ==Esimerkkejä== * naukuu: esiintyy yleensä sanan kissa yhteydessä, mutta myös ovi voi naukua * iso: lapsi on iso, ei suuri * suuri: ihminen voi olla iso tai suuri mutta merkitys muuttuu. Iso viittaa konkreettisen kokoon tai ikään, suuri taas on merkitykseltään abstraktimpi. == Lähteet == == Aiheesta muualla == * Idiomit ja kollokaatiot -projekti * Satu Uosukainen, Adjektiiveihin liittyvät kollokaatiot kuntien internet-sivujen esittelyteksteissä. Luokka:Sanasto-oppi
Tim Minchin

Timothy David ”Tim” Minchin (s. 7. lokakuuta 1975 Northampton, Iso-Britannia) on australialainen koomikko, näyttelijä ja muusikko. Minchin on parhaiten tunnettu musiikkikomediastaan, jota hän on esittänyt kuudella CD:llä, kolmella DVD:llä ja lukuisissa live-esityksissä kansainvälisesti. Hän on myös esiintynyt televisio-ohjelmissa Australiassa, Britanniassa ja Yhdysvalloissa. Minchin vietti lapsuutensa Perthissä, Australiassa. Hän opiskeli University of Western Australiassa ja WAAPA:ssa, ennen kuin muutti Melbourneen vuonna 2002. Hänen läpimurtoshow'nsa oli "Dark Side". Se sai hyvät arviot kriitikoilta ja palkittiin sekä Melbourne International Comedy Festivalissa että 2005 Edinburgh Festival Fringessä vuonna 2005. Tämä lisäsi Minchinin tunnettuutta huomattavasti. Minchinillä on teatteritausta. Hän on esiintynyt lukuisissa teatteriproduktioissa ja muutamissa pienissä rooleissa Australian TV:ssä. Rhian Skirvingin ohjaama dokumenttielokuva Minchinistä, Rock N Roll Nerd, julkaistiin vuonna 2008 Pomeranz, Margaret: Rock N Roll Nerd, At the Movies (ABC1). ja ABC1 lähetti ohjelmaa vuonna 2009.Rock + Roll Nerd: The Tim Minchin Story, ABC1 Vuonna 2013 Minchin näytteli Californication-sarjan kuudennella kaudella rocktähti Atticus Fetchin roolia. Minchin on säveltänyt musiikin Olivier-palkittuun menestysmusikaaliin Matilda the Musical, joka perustuu Roald Dahlin kirjaan Matilda. ==Yksityiselämä== Minchin syntyi Northamptonissa, Isossa-Britanniassa, australialaisille vanhemmille ja kasvoi Perthissä, Länsi-Australiassa. ==Lähteet== == Aiheesta muualla == Luokka:Ateismiaktivistit Luokka:Australialaiset muusikot Luokka:Koomikot Luokka:Skeptikot Luokka:Vuonna 1975 syntyneet Luokka:Elävät henkilöt
William Buller

William "Will" Buller (s. 17. syyskuuta 1992 Scarva, Downin kreivikunta, Pohjois-Irlanti) on brittiläinen moottoriurheilija. Hän aloitti uransa karting-sarjoissa. Vuonna 2007 Buller kilpaili T-Cars sarjassa sijoittuen sarjan toiseksi. Vuonna 2008 Buller kilpaili Formula BMW ja Formula Renault- sarjoissa vaihtelevalla menestyksellä. Vuosina 2008-09 Buller kilpaili Toyota Racing Series-sarjassa sijoittuen sarjan kymmenenneksi kahdella voitollaan. Vuonna 2009 Buller kilpaili Euroopan Formula BMW-sarjassa sijoittuen kymmenenneksi. Vuonna 2010 Buller voitti F3 Brazil Open-sarjan mestaruuden. Hän kilpaili myös Britannian F3-sarjassa sijoittuen kahdeksanneksi. Buller jatkoi sarjassa seuraavana vuonna sijoittuen neljänneksi. Vuonna 2012 Buller kilpaili Formula 3 Euroseries-sarjassa ja GP3-sarjassa Carlin-tallissa. GP3-sarjassa hän saavutti yhden voiton sijoittuen loppupisteissä 15:ksi. F3 Eurosarjassa hän ajoi kaksi voittoa sijoittuen loppupisteissä viidenneksi. Vuonna 2013 Buller kilpaili uudelleen perustetussa Euroopan Formula 3:ssa. Hän jätti kauden kesken ja siirtyi kilpailemaan Formula Renault 3.5 -sarjaan. Hän saavutti 46 pistettä sijoittuen sarjan 11:ksi, vaikka hän tuli mukaan sarjaan kesken kauden. Samana vuonna Buller ajoi myös Britannian Formula 3 -sarjassa sijoittuen sarjan kolmanneksi. Vuonna 2014 Buller ajoi täyden kauden FR 3.5 -sarjassa saavuttaen yhden kolmossijan ja 30 pistettä sijoittuen sarjan 16:ksi. Buller harrastaa jalkapalloa ja vesiurheilua ja hänen lempikuljettajiaan ovat Kimi Räikkönen ja Fernando Alonso. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Carlin ESP FEA 23 ESP SPR 9 MON FEA 12 MON SPR Kesk. EUR FEA 10 EUR SPR 9 GBR FEA Kesk. GBR SPR 1 GER FEA 9 GER SPR Kesk. HUN FEA 23 HUN SPR 12 BEL FEA 13 BEL SPR 8 ITA FEA 10 ITA SPR 12 20 15. ==Lähteet== Luokka:Brittiläiset autourheilijat Luokka:Vuonna 1992 syntyneet Luokka:GP3-kuljettajat Luokka:Formula Renault 3.5 -kuljettajat Luokka:Elävät henkilöt
Sharrock

Sharrock: * Chris Sharrock (* 1964, Bebington), brittiläisen rock-yhtye * (John Timothy Robin) "J. T. R." Sharrock (* 1937), brittiläinen lintutieteilijä ja kirjailija * Sonny Sharrock
Hotelli Voodoo

Hotelli Voodoo on ja Janne Kuusen ohjaama tv-musiikkielokuva, joka pohjautuu Tuomari Nurmion kappaleisiin. Elokuva esitettiin ensi kerran 7. joulukuuta 1997 TV 1:llä. == Juoni == Elokuvan tapahtumat rakentuvat siinä nähtyävien Tuomari nurmion musiikkikasppaleiden ympärille: tapahtumapaikkana on Hotelli Voodoo, ja henkilöinä muun muassa Ramona ja Rasva Rainer. == Näyttelijät == == Musiikki == Elokuvassa kuultavat kappaleet: Oi mutsi, mutsi Katuvaisten laulu Valo yössä (Torvisoittokuntaversio) Siihen loppui satumaa Ikuisesti minun Ramona Hotelli Voodoo Rasva Rainer Huda huda On aika soittaa sinfonia. == DVD == YLE Export on julkaissut elokuvan DVD:nä 17. marraskuuta 2010. == Lähteet == * * . Viitattu 12.4.2012. * == Aiheesta muualla == * Luokka:Tuomari Nurmio Luokka:Suomalaiset televisioelokuvat Luokka:Janne Kuusen ohjaamat elokuvat Luokka:Vuoden 1997 suomalaiset elokuvat
Walkers

Walkers on Aseman Lapset ry:ssä kehitetty nuorisotyö, jota myös yhdistys itse järjestää ja ylläpitää Helsingissä. Walkers toimii tällä hetkellä 8 paikkakunnalla ympäri Suomea ja siihen mukaantulo ei maksa taustayhteisölle mitään. Walkers-kahviloiden tärkein toimintamuoto on kahvilatoiminta, jonka kahvilat on suunniteltu alle 18-vuotiaiden kohtaamispaikoiksi. Walkers- toiminta perustuu vapaaehtoistoimintaan. Walkers-bussi on pääkaupunkiseudulla toimiva nopean reagoinnin työmuoto, jolla pyritään puuttumaan nuoriin liittyviin alueellisiin ilmiöihin, jotka aiheuttavat huolta. ==Lähteet== Luokka:Suomalaiset kahvilaketjut Luokka:Nuorisojärjestöt
Walfrid Hellman

Gustaf Walfrid Hellman (17. marraskuuta 1883 – 7. lokakuuta 1952) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia 300 metrin sotilaskiväärin joukkuepystykilpailussa.Walfrid Hellman Biography and Olympic Results | Olympics at Sports-Reference.com == Lähteet == Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1883 syntyneet Luokka:Vuonna 1952 kuolleet
Klimovo (Brjanskin alue)

Klimovo () on kaupunkityyppinen taajama Brjanskin alueen länsiosissa Venäjällä. Se sijaitsee linnuntietä 175 kilometriä maakuntakeskuksesta Brjanskista lounaaseen. Taajama toimii Klimovon piirin keskuksena. Klimovon piiri rajoittuu etelässä Ukrainan Tšernihivin alueeseen ja lännessä Valko- Venäjän Homelin alueeseen ja naapuripiiriin Zlynkaan. Pohjoispuolella ovat Novozybkov ja Klintsy ympäröivine piireineen ja idässä Starodub piireineen. Klimovon keskustaajaman asukasluku oli vuoden 2010 väestönlaskennassa 13 892 ja koko maaseutuvaltaisen Klimovon piirin 30 003. Klimovon kautta kulkee lähinnä rahtiliikenteen käytössä oleva rautatien sivurata Brjanskin ja Homelin välisen pääradan varrelta Novozybkovista kohti Ukrainan Semenivkaa ja Novhorod-Siverskyitä. Klimovon asemalta kulkee päivittäin henkilöjuna Novozybkovin kautta Moskovaan. Klimovon piirin länsiosa saastui merkittävästi vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten kulkeutuessa ja huuhtoutuessa sateen seurauksena alueelle. Onnettomuuden jälkeisinä vuosikymmeninä alueen taloudellinen merkitys on vähentynyt; osa alueen asukkaista on muuttanut tai muuten siirtynyt pois piiristä. ==Lähteet== ==Aiheesta muualla== * Kuvia taajamasta satelliittikuvan päälle kohdistettuna (panoramio.com) Luokka:Brjanskin alueen kaupunkityyppiset taajamat
Afrânio da Costa

Afrânio Antônio da Costa (14. maaliskuuta 1892 Macaé – 26. kesäkuuta 1979 Rio de Janeiro) oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai 50 metrin vapaapistoolin yksilökilpailussa hopeaa sekä joukkuekilpailussa pronssia. Lisäksi hän sijoittui 30 metrin kaksintaistelussa neljänneksi.Afrânio da Costa Biography and Olympic Results | Olympics at Sports-Reference.com == Lähteet == Luokka:Brasilialaiset ampujat Luokka:Brasilialaiset olympiamitalistit Luokka:Vuonna 1892 syntyneet Luokka:Vuonna 1979 kuolleet
Eloy

Eloy on saksalainen progressiivista rockia soittava yhtye. == Jäsenet == Viralliset Eloyn jäsenet 1971–1972 * Frank Bornemann - kitara * Erich Schriever - laulu, koskettimet * Manfred Wieczorke - kitara, basso, laulu * Helmuth Draht - rummut * Wolfgang Stöcker - basso 1973 * Frank Bornemann - kitara, laulu * Manfred Wieczorke - urut, kitara, laulu * Wolfgang Stöcker - basso * Fritz Randow - rummut 1974 * Frank Bornemann - kitara, laulu * Manfred Wieczorke - urut, kitara, laulu * Luitjen Janssen - basso * Fritz Randow - rummut 1975 * Frank Bornemann - kitara, laulu * Detlef "Pitter" Schwaar - kitara * Manfred Wieczorke - urut, kitara, laulu * Luitjen Janssen - basso * Fritz Randow - rummut 1976–1979 * Frank Bornemann - kitara, laulu * Klaus- Peter Matziol - basso * Detlev Schmidtchen - koskettimet * Jürgen Rosenthal - rummut 1980–1981 * Frank Bornemann - kitara, laulu * Klaus-Peter Matziol - basso * Hannes Arkona - kitara * Hannes Folberth - koskettimet * Jim McGillivray - rummut 1982–1984 * Frank Bornemann - kitara, laulu * Klaus-Peter Matziol - basso * Hannes Arkona - kitara * Hannes Folberth - koskettimet * Fritz Randow - rummut 1984–1987 Yhtye hajosi. 1988–1993 * Frank Bornemann - kitara, laulu * Michael Gerlach - koskettimet 1994–1997 * Frank Bornemann - kitara, laulu * Michael Gerlach - koskettimet * Klaus-Peter Matziol - basso 1998–2010 * Frank Bornemann - kitara, laulu * Michael Gerlach - koskettimet * Klaus-Peter Matziol - basso * Bodo Schopf - rummut * Hannes Folberth - koskettimet 2011–2016 * Frank Bornemann - kitara, laulu * Steve Mann - kitara * Michael Gerlach - koskettimet * Klaus-Peter Matziol - basso * Bodo Schopf - rummut * Hannes Folberth - koskettimet 2016–2018 * Frank Bornemann - kitara, laulu * Hannes Folberth - koskettimet * Michael Gerlach - koskettimet * Klaus- Peter Matziol - basso * Kristof Hinz - rummut 2018–present * Frank Bornemann - kitara, laulu * Hannes Folberth - koskettimet * Michael Gerlach - koskettimet * Klaus-Peter Matziol - basso * Stephan Emig - rummut == Julkaisut == ===Studioalbumit=== * Eloy (1971) * Inside (1973) * Floating (1974) * Power and the Passion (1975) * Dawn (1976) * Ocean (1977) * Silent Cries and Mighty Echoes (1979) * Colours (1980) * Planets (1981) * Time to Turn (1982) * Performance (1983) * Metromania (1984) * Ra (1988) * Destination (1992) * The Tides Return Forever (1994) * Ocean 2: The Answer (1998) * Visionary (2009) * The Vision, the Sword and the Pyre - Part I (2017) * The Vision, the Sword and the Pyre - Part II (2019) * Echoes from the Past (2023) === Kokoelma-albumit === * Rarities (1991) * Chronicles I (1993) * Chronicles II (1994) * The Best of Eloy Vol. I - The Early Days 1972-1975 (1994) * The Best of Eloy Vol. II - The Prime 1976-1979 (1996) * Timeless Passages (2003) * The Legacy Box (2010) === Livealbumit === * Live (1978) Luokka:Saksalaiset progressiiviset rockyhtyeet Luokka:Saksalaiset psykedeeliset rockyhtyeet Luokka:Space rock -yhtyeet
Ocean (albumi)

Ocean on saksalaisen progressiivista rockia esittävän yhtyeen Eloyn kuudes studioalbumi. == Kappaleet == Kaikki sävellykset Eloy, sanat Jürgen Rosenthal # # # # == Kokoonpano == * Frank Bornemann – akustinen-, sähkökitara, laulu * Detlev Schmidtchen – mellotron, hammond, minimoog & ARP syntetisaattori, RMI keyboard computer, ksylofoni, äänet * Klaus-Peter Matziol – nauhaton basso, taustalaulu * Jürgen Rosenthal – rummut, timbaalit, rototomi, puukala, patarumpu, huilu, putkikellot == Arviot == * Allmusic: http://www.allmusic.com/album/ocean-mw0000460559 ==Lähteet== == Aiheesta muualla == * Ocean discogs.com -sivustolla * progarchives.com -sivustolla Luokka:Vuoden 1977 albumit Luokka:Saksalaiset progressiiviset rockalbumit Luokka:Space rock -albumit
Globalisaatiokritiikki ja kansalaisliikkeet

Globalisaatiokritiikki ja kansalaisliikkeet on Raimo Väyrysen vuonna 2001 julkaisema kirja globalisaatiosta ja globalisaatiokritiikistä. Teoksen julkaisi Gaudeamus. == Lähteet == == Aiheesta muualla == * Tiivistelmä teoksesta . Kansalaisyhteiskunta.fi. * Anu Kantola: Uuden ajattelun ytimessä. Helsingin sanomat 16.2.2001. * Raimo Väyrynen: Markkinavoimin rakennettiin rauhaa. Tiede 8/2001. Luokka:Suomalaiset politiikan tietokirjat Luokka:Kirjat taloustieteestä Luokka:Vuoden 2001 kirjat
Greippimehu

200px|thumb|right|Greippi Greippimehu on greipistä valmistettua mehua. Juoma sisältää C-vitamiinia, kuten muutkin hedelmämehut. Mehu on ainesosa monissa drinkeissä. Greippimehu aiheuttaa yhteisvaikutuksia monien lääkeaineiden kanssa. Greippimehun käyttö on kielletty tai sitä tulisi varoa esimerkiksi isradipiinin, felodipiinin, nisodipiinin, lekanidipiinin, simvastatiinin, lovastatiinin, amiodaronin, takrolimuusin, siklosporiinin, verapamiilin, karbamatsepiinin, ketiapiininhttp://www.laakeinfo.fi/Medicine.aspx?m=18783& Viitattu 4.5.2015, midatsolaamin ja triatsolaamin käytön yhteydessä. Runsasta greippimehun käyttöä on syytä välttää myös atorvastatiinin ja buspironin käytön yhteydessä. Greippimehun käyttöä tulisi varoa yleisesti sellaisten lääkkeiden käytön yhteydessä, jotka metaboloituvat CYP3A4-entsyymin kautta. ==Lähteet== == Aiheesta muualla == * Greippi ja lääkkeet jopa hengenvaarallinen yhdistelmä Iltalehti 27.11.2012. Luokka:Mehut Luokka:Hedelmäjuomat
Granaattiomenamehu

Granaattiomenamehu on granaattiomenoista valmistettua mehua. Mehua käytetään ruoanlaitossa sekä tuoremehuna että tiivistettyä siirappia, erityisesti persialaiseen ruokaan. Luokka:Mehut Luokka:Hedelmäjuomat
Bille

Bille on 65 kilometriä pitkä joki Schleswig-Holsteinin ja Hampurin alueilla Saksan pohjoisosassa. Joki saa alkunsa Linaun lähistöllä ja laskee Elbeen Hampurissa. ==Aiheesta muualla== Luokka:Saksan joet Luokka:Elben vesistö
Sarah Lind

Sarah Lind (s. 22. heinäkuuta 1982 Regina, Saskatchewan, Kanada) on kanadalainen Leo-palkittu näyttelijä, joka on useimmiten esiintynyt draamasarjoissa, kuten Mentors, Edgemont, Smallville, Pirunkaupat ja True Justice. Hänet palkittiin kolmesti Leo-palkinnolla draamasarjasta Edgemont.Sarah Lind Awards whosdatedwho Viitattu 12.4.2012 ==Lähteet== Luokka:Kanadalaiset televisionäyttelijät Luokka:Vuonna 1982 syntyneet Luokka:Elävät henkilöt
Petri Tuunainen

Petri Tuunainen (s. 1968) on laukaalainen freelence-toimittajaHS.fi - Kirjat - Iskelmän tähtitaivas hs.fi/kirjat Viitattu 12.4.2012, lauluntekijä ja kirjailija. Hän on kirjoittanut sanomalehti Keskisuomalaiseen henkilökuvia iskelmälaulajista, ja kirjoittanut teoksen Iskelmän tähtitaivas – 500 suomalaista viihdetaiteilijaa yhdessä Tony Latvan kanssa. Tuunainen on toiminut myös gospel-konserttien järjestäjänä ja toimittanut radio-ohjelmia Eurovision laulukilpailuista Yle Keski-Suomeen, sekä toiminut musiikkiviihdeohjelmien (mm. Retrohelmet) taustatoimittajana. Hänen säveltämiä kappaleita ovat levyttäneet esimerkiksi Heikki Koskelo, CatCat, Rexi, Helinä Ilkka, Eija Kourimo ja Kyösti Kytöjoki. Tuunainen on kirjoittanut myös kirjat Armi Aavikosta, Helinä Ilkasta, Mira Kunnasluodosta sekä Veikko Tiiton kanssa kirjan Jamppa TuomisestaMinervakustannus minervakustannus.fi Viitattu 12.4.2012. ==Lähteet== Luokka:Suomalaiset toimittajat Luokka:Vuonna 1968 syntyneet Luokka:Elävät henkilöt == Aiheesta muualla == * Sunnuntaivieraana on iskelmälähettilääksi tituleerattu laukaalainen Petri Tuunainen, 30.5.2021 Yle Areena
Kameralismi

Kameralismi () tarkoittaa merkantilismin saksalaista versiota, joka kiinnitti erityshuomiota valtion rahatalouteen.Facta2001, WSOY 1981, 7. osa, palsta 541 Se kehittyi riippumatta englantilais-ranskalaisesta merkantilismista. Tunnetuimpia kameralisteja olivat professorit Johann Joachim Becher (1635–1682) sekä Joseph von Sonnenfels 1733–1817 ja Johann von Justi (1717–1771). Kameralismi oli ainoa merkantalismin muoto, josta kehittyi yliopistollinen oppiaine, kameraalitieteet. Kameralismi vaikutti voimakkaimmin saksankielisissä maissa ja maissa, joiden taloudellisella eliitillä oli kiinteät suhteet saksankielisiin maihin, kuten Ruotsissa, Tanskassa ja Venäjällä. Myöhäisen kameralismin voidaan katsoa olevan saksalainen muoto valistuksesta, joka pyrki luonnontieteiden hyödyntämiseen ruoantuotannossa samaan tapaan kuin fysiokraatit. Erityisesti Joseph von Sonnenfels ja Johann von Justi edustivat vapaamielisiä ajatussuuntia. Justin ansiona pidetään kameraalitieteiden ja hallintotieteiden (Polizeiwissenschaft) erottamista. Kameralismi edisti myös tilastotieteen kehitystä. ==Katso myös== * Kameraalinen == Lähteet == Luokka:Kauppapolitiikka Luokka:Taloushistoria
Axcil Jefferies

Axcil Jefferies (s. 14. huhtikuuta 1994 Slough, Englanti, Iso-Britannia) on englantilaissyntyinen zimbabwelainen moottoriurheilija. Jefferies kilpaili Formula BMW Pacific-sarjassa vuodet 2009-2010. Hän sijoittui kaudella 2009 kolmanneksi ottaen kaksi voittoa. Vuonna 2010 hän ajoi vain kaksi kilpailua. Vuonna 2012 Jefferies ajoi Formula 2-sarjassa sijoittuen sarjan 12:ksi. Vuonna 2013 Jefferies ajoi kaksi kilpailua Indy Lights -sarjassa. Vuonna 2014 Jefferies ajoi kaksi kilpailua GP2-sarjassa ensimmäisenä zimbabwelaiskuljettajana. Hän ajoi samana vuonna myös jälleen Indy Lights -sarjassa muutamia kilpailuja. Vuodesta 2019 lähtien Jefferies on ajanut kestävyysajoja GT-sarjoissa. == GP2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2014 Trident BHR FEA Kesk. BHR SPR 21 ESP FEA ESP SPR MON FEA MON SPR AUT FEA AUT SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR RUS FEA RUS SPR ABU FEA ABU SPR 0 34. == Lähteet == Luokka:Zimbabwelaiset autourheilijat Luokka:Vuonna 1994 syntyneet Luokka:GP2-kuljettajat Luokka:Elävät henkilöt
Keravan Naisvoimistelijat

Keravan Naisvoimistelijat on Keravalla toimiva voimisteluseura, joka on perustettu vuonna 1937. Seura järjestää kilpailutoimintaa joukkuevoimistelussa, rytmisessä voimistelussa, kilpa-aerobicissa ja showtanssissa. ==Lähteet== Luokka:Suomalaiset voimisteluseurat Luokka:Keravalaiset urheiluseurat
Fabian Dahlström

Fabian Dahlström (s. 19. kesäkuuta 1930 Turku) on suomalainen musiikkitieteilijä ja professori. Hän oli Åbo Akademin professori vuosina 1978–1993. Dahlström on Suomen merkittävimpiä Sibelius-tutkijoita, ja hän on toiminut myös pedagogina ja ammattimuusikkona. == Henkilöhistoria == Fabian Dahlströmin vanhemmat olivat historianprofessori Svante Dahlström (1883–1965) ja musiikinopettaja Greta o.s. Stenbäck (1887–1978). Suoritettuaan ylioppilastutkinnon vuonna 1948 Dahlström opiskeli musiikkia Sibelius- Akatemiassa ja suoritti klarinetinsoittodiplomin (1951) sekä musiikinopettajan- ja kapellimestarintutkinnon (1955). Hän työskenteli kaupunginkapellimestarina Hangossa 1955–1967. Musiikkitiedettä hän opiskeli Åbo Akademissa ja väitteli tohtoriksi vuonna 1976 tutkimuksellaan Bernhard Henrik Crusellista. Hän hoiti Åbo Akademin musiikkitieteen professuuria viransijaisena 1975–1978 ja vakinaisena 1978–1993 eläkkeelle jäämiseensä saakka. Hän oli myös Turun yliopiston dosentti 1976–1995 sekä Sibelius-museon johtaja. Dahlström on laatinut Jean Sibeliuksen teosluettelon sekä toimittanut hänen päiväkirjansa ja kirjeenvaihtonsa Axel Carpelanin sekä Adolf Paulin kanssa. Hän oli myös Sibeliuksen koottujen teosten päätoimittajana vuodet 1996–2000. Hän on julkaissut huomionarvoisia tutkimuksia myös Nils-Eric Fougstedtista, soitinhistoriasta ja Itämeren alueen musiikkielämästä. Hän on saanut useita huomionosoituksia, muun muassa Tieto-Finlandian (jaettuna) 1997, Ylen Vuoden musiikkiteko -palkinnon 2005. Dahlströmin puoliso on filosofian maisteri Inga Wilhelmina Liewendahl, ja heillä on kolme lasta. ==Julkaisuja== * * * * * * * * * * * * * * * ==Lähteet== * * ===Viitteet=== ==Kirjallisuutta== * * ==Aiheesta muualla== * Luokka:Suomalaiset musiikkitieteilijät Luokka:Åbo Akademin professorit Luokka:Vuonna 1930 syntyneet Luokka:Elävät henkilöt Luokka:Suomalaiset professorit
Cornelius Warmerdam

Cornelius Warmerdam (22. kesäkuuta 1915 – 13. marraskuuta 2001) oli yhdysvaltalainen seiväshyppääjä. Warmerdam korotti seiväshypyn maailmanennätyksen vuosien 1940 ja 1942 välillä lukemista 454 lukemiin 477. Bambuseipäällä hypätty ennätys säilyi maailmanennätyksenä 15 vuoden ajan. Sisäradalla hän hyppäsi lisäksi 479. Koska maailma oli tuolloin suursodassa, eikä olympiakisoja järjestetty vuosina 1940 ja 1944, Warmerdam ei saanut tilaisuutta saavuttaa kansainvälisiä suurvoittoja. Hän joutui itsekin sotarintamalle kahdeksi vuodeksi ja ryhtyi sen jälkeen seiväshyppyvalmentajaksi. ==Maailmanennätykset== * 460 Fresno, 29.6.1940 * 472 Compton, 6.6.1941 * 477 Modesto, 23.5.1942 ==Lähteet== Luokka:Yhdysvaltalaiset seiväshyppääjät Luokka:Yhdysvaltalaiset yleisurheiluvalmentajat Luokka:Vuonna 1915 syntyneet Luokka:Vuonna 2001 kuolleet
Baltica

Baltica oli muinainen manner, joka yhdistyi Siperiaan 270 miljoonaa vuotta sitten muodostaen Euraasian laatan. 620 miljoonaa vuotta sitten se sijaitsi lähellä Etelänapaa. Baltica irtosi Pannotiasta 560 miljoonaa vuotta sitten. Se oli pitkään (420 miljoonaa - 90 miljoonaa vuotta sitten) kiinni Pohjois- Amerikassa. Baltican törmätessä Siperiaan ja Etelä-Eurooppaan syntyi nykyinen Eurooppa. == Katso myös == * Mannerlaatta * Mannerliikunnot * Euroopan geologia == Aiheesta muualla == * Luokka:Muinaiset mantereet
Saint Vitus

Saint Vitus on yhdysvaltalainen vuonna 1979 perustettu doom metalia soittava yhtye. Yhtyeen kokoonpano koostuu perustajajäsenistä kitaristi Dave Chandlerista ja basisti Mark Adamsista, sekä myöhemmin liittyneistä laulaja Scott "Wino" Weinrichistä ja rumpali Henry Vazquezista. Yhtyettä pidetään yleisesti yhtenä varhaisista doom metal -yhtyeistä. == Jäsenet == ;Nykyiset * Dave Chandler – kitara (1978–1996, 2003, 2008–) * Mark Adams – basso (1978–1996, 2003, 2008–) * Scott Weinrich – laulu (1986–1991, 2003, 2008–) * Henry Vasquez – rummut, lyömäsoittimet (2009–) ;Entiset * Armando Acosta – rummut, lyömäsoittimet (1978–1996, 2003, 2008–2009) * Scott Reagers – laulu (1978–1986, 1994–1996) * Chritus Linderson – laulu (1991–1994) === Aikajana === ImageSize = width:800 height:auto barincrement:30 PlotArea = left:100 bottom:60 top:0 right:50 Alignbars = justify DateFormat = mm/dd/yyyy Period = from:01/01/1978 till:04/09/2016 TimeAxis = orientation:horizontal format:yyyy Colors = id:Vocals value:red legend:Laulu id:Guitars value:green legend:Kitara id:Bass value:blue legend:Basso id:Drums value:orange legend:Rummut id:Studio value:black legend:Studioalbumit Legend = orientation:horizontal position:bottom ScaleMajor = increment:3 start:1978 ScaleMinor = unit:year increment:1 start:1978 LineData = at:02/01/1984 color:Studio layer:back at:08/01/1985 color:Studio layer:back at:10/01/1986 color:Studio layer:back at:08/22/1988 color:Studio layer:back at:01/01/1990 color:Studio layer:back at:01/01/1992 color:Studio layer:back at:05/09/1995 color:Studio layer:back at:03/27/2012 color:Studio layer:back BarData = bar:Reagers text:"Scott Reagers" bar:Weinrich text:"Wino Weinrich" bar:Lindersson text:"Chritus Linderson" bar:Chandler text:"Dave Chandler" bar:Adams text:"Mark Adams" bar:Acosta text:"Armando Acosta" bar:Vasquez text:"Henry Vasquez" PlotData= width:10 textcolor:red align:left anchor:from shift:(10,-4) bar:Reagers from:01/01/1978 till:01/01/1986 color:Vocals bar:Reagers from:01/01/1994 till:01/01/1996 color:Vocals bar:Weinrich from:01/01/1986 till:01/01/1991 color:Vocals bar:Weinrich from:01/01/2003 till:01/01/2003 color:Vocals bar:Weinrich from:01/01/2008 till:end color:Vocals bar:Lindersson from:01/01/1991 till:01/01/1994 color:Vocals bar:Chandler from:01/01/1978 till:01/01/1996 color:Guitars bar:Chandler from:01/01/2003 till:01/01/2003 color:Guitars bar:Chandler from:01/01/2008 till:end color:Guitars bar:Adams from:01/01/1978 till:01/01/1996 color:Bass bar:Adams from:01/01/2003 till:01/01/2003 color:Bass bar:Adams from:01/01/2008 till:end color:Bass bar:Acosta from:01/01/1978 till:01/01/1996 color:Drums bar:Acosta from:01/01/2003 till:01/01/2003 color:Drums bar:Acosta from:01/01/2008 till:01/01/2009 color:Drums bar:Vasquez from:01/01/2009 till:end color:Drums == Diskografia == *Saint Vitus (1984) *Hallow's Victim (1985) *Born Too Late (1986) *Mournful Cries (1988) *V (1990) *C.O.D. (1992) *Die Healing (1995) *Lillie: F-65 (2012) *Saint Vitus (2019) Luokka:Yhdysvaltalaiset doom metal -yhtyeet
Sterkfontein

Sterkfontein on kalkkikiviluolien sarja Gautengin provinssissa Etelä- Afrikassa. Luolat ovat olleet paleontologien ja antropologien kiinnostuksen kohteina, sillä niistä on löytynyt varhaisten ihmisapinoiden jäänteitä. Sterkfontein on yhdessä parin läheisen fossiilien löytöpaikan kanssa Unescon maailmanperintöluettelon kohde. Sterkfontein sijaitsee kukkulalla Rietspruitjoen eteläpuolella.ICOMOS, s. 2. Sieltä on löytynyt ihmisapinoiden jäänteitä noin 3,5–1,5 miljoonan vuoden takaa. Robert Broom löysi sieltä 1936 ensimmäisen aikuisen Australopithecus africanus -jäännöksen. Sterkfonteinista on kaivettu noin 500 luetteloitua kohdetta. Niistä pääosa on Australopithecus africanus -lajin jäännöksiä, mutta lisäksi on löytynyt Paranthropus robustus- ja Homo habilis -lajien luita. Lisäksi luolista on kaivettu tuhansia työkaluja, jotka ovat vierinkivi- ja Acheulin kulttuurien valmistamia, tuhansia eläinten jäänteitä ja fossilisoitunutta puuta. Witwatersrandin yliopisto omistaa luolat, ja se tekee nykyään pääosan kaivauksista alueella. Luolat ovat myös suosittu matkailukohde, ja sinne on rakennettu ravintola ja kokoustila sekä polkuja ja informaatiotauluja luolastoon. Näyttelytiloissa esitellään muun muassa luolageologiaa, nisäkkäitä, ihmisfossiileja, fossiloitumisprosessia ja paleobotaniikkaa. == Lähteet == === Viitteet === == Aiheesta muualla == Luokka:Etelä-Afrikan luolat Luokka:Unescon maailmanperintökohteet Etelä-Afrikassa
2-kloorifenoli

2-kloorifenoli on palava orgaaninen yhdiste, joka huoneenlämmössä esiintyy olomuodoltaan värittömänä nesteenä, joilla on tunnusomainen haju. Sen kemiallinen kaava on C6H5ClO ja rakennekaava C6H4ClOH. 2-kloorifenolista käytetään myös nimiä o-kloorifenoli, orto-kloorifenoli, 2-kloori-1-hydroksibentseeni ja 2-hydroksiklooribentseeni. 2-kloorifenolin moolimassa on 128,56 g/mol, sulamispiste 9,3–9,8 °C, kiehumispiste 175 °C, tiheys 1,3 g/cm3, leimahduspiste 64 °C (c.c.) ja CAS-numero 95-57-8. Aine liukenee veteen 20 °C:n lämpötilassa 2,85 g/100ml. Lyhytaikainen altistuminen 2-kloorifenolille voi ärsyttää voimakkaasti silmiä, ihoa ja hengitysteitä. Aerosolin hengittäminen voi aiheuttaa keuhkopöhön ja aineelle altistumisesta voi seurata vaikutuksia keskushermostossa. 2-kloorifenoli on myrkyllistä vesieliöille ja sen höyry on ilmaa raskaampaa. ==Valmistus == 2-kloorifenolia valmistetaan klooraamalla fenolia. Tässä prosessissa muodostuu myös 4-kloorifenolia. 2-kloorifenolin muodostumista suosivat poolittomien liuottimien, kuten halogeenialkaanien käyttö, sekä etikkahappoanhydridin läsnäolo tai natriumhypokloriitin tai tert-butyylihypokloriitin käyttö klooraavana reagenssina. Yhdistettä voidaan valmistaa myös hydrolysoimalla o-diklooribentseeniä.Jean-Roger Desmurs & Serge Ratton: Chlorophenols, Kirk- Othmer Encyclopedia of Chemical Technology, John Wiley & Sons, New York, 2000. Viitattu 20.04.2013François Muller & Liliane Caillard: Chlorophenols, Ullmann's Encyclopedia of Industrial Chemistry, John Wiley & Sons, New York, 2011. Viitattu 20.04.2013 == Katso myös == *3-kloorifenoli *4-kloorifenoli *Kloorifenolit == Lähteet == == Aiheesta muualla == * *PubChem: 2-chlorophenol *DrugBank: 2-Chlorophenol *Toxin and Toxin Target Database (T3DB): 2-Chlorophenol *Kyoto Encyclopedia of Genes and Genomes (KEGG): 2-Chlorophenol *ChemBlink: 2-Chlorophenol Luokka:Fenolit Luokka:Organohalidit Luokka:Klooriyhdisteet
Bengt Lagercrantz

Carl Fredrik Bengt Lagercrantz (12. maaliskuuta 1887 Djursholm – 22. heinäkuuta 1924 Djursholm) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja sai siellä hopeaa 100 metrin hirven parilaukauksen joukkuekilpailussa. Lisäksi hän sijoittui 100 metrin hirven kertalaukauksen joukkuekilpailussa neljänneksi.Bengt Lagercrantz Biography and Olympic Results | Olympics at Sports-Reference.com == Lähteet == Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1887 syntyneet Luokka:Vuonna 1924 kuolleet
Language Creation Society

Language Creation Society (LCS) on kalifornialainen voittoa tavoittelematon järjestö, joka tukee keinotekoisten kielten luomista ja tiedottaa niistä suurelle yleisölle. Järjestö myös tarjoaa palveluksiaan medialle keinotekoisten kielten luomisessa. LCS:n tai sen jäsenten tunnetuimpiin toimeksiantoihin kuuluvat Taru sormusten herrasta -elokuvatrilogian haltioiden kielen konsultointi (Bill Welden) ja Game of Thrones -fantasiasarjan dothrakin kielen luominen (David J. Peterson). Järjestö on perustettu vuonna 2007. ==Lähteet== ==Aiheesta muualla== * Language Creation Societyn kotisivu Luokka:Keinotekoiset kielet
Cherwell

Cherwell on 64 kilometriä pitkä joki Northamptonshiren ja Oxfordshiren kreivikuntien alueella Englannissa. Joki saa alkunsa Hellidonissa Northamptonshiressa ja virtaa kohti Oxfordia, jossa se yhdistyy Thamesiin. thumb|left|Jokiveneitä ('punt') Oxfordissa. Joki tunnetaan Oxfordin yliopiston opiskelijoiden suosimana veneilypaikkana. == Lähteet == ==Aiheesta muualla== Luokka:Northamptonshiren joet Luokka:Oxfordshiren joet Luokka:Thamesin vesistö
Pernikin alue

Pernikin alue () on Bulgarian alue maan länsiosassa, jolla on yhteistä rajaa Serbian kanssa. Pernikin alue on jaettu kuuteen kuntaan. Se rajautuu pohjoisessa ja kaakossa Sofian alueeseen, koillisessa ja idässä maan pääkaupunki Sofiaan, etelässä Kjustendilin alueeseen ja lännessä Serbialle kuuluvaan Zaječarin piirikuntaan.https://upload.wikimedia.org/wikipedia/commons/b/b2/Bulgaria_Provinces_Map_Blank.png https://upload.wikimedia.org/wikipedia/commons/thumb/e/ea/Districts_of_Serbia.png/375px- Districts_of_Serbia.png ==Kunnat== *Breznik *Kovatševtsi *Pernik *Radomir *Tran *Zemen == Lähteet == == Aiheesta muualla == *
Curtis John Guillory

Curtis John Guillory (s. 18. syyskuuta 1943) on yhdysvaltalainen roomalaiskatolinen piispa. Hänet vihki Jumalan Sanan seuran papiksi Carlos Ambrosio Lewis Tullock 16. joulukuuta 1972. Hänet nimitettiin Galveston- Houstonin hiippakunnan vihkipiispaksi sekä Stagnumin titulaaripiispaksi 29. joulukuuta 1987, ja piispaksi vihkiminen seurasi 19. helmikuuta 1988. Pääkonsekraattorina toimi Joseph Anthony Fiorenza, jota avustivat Philip Matthew Hannan ja James Terry Steib.Catholic-Hierarchy.org: Bishop Curtis John Guillory Guillory sai 2. kesäkuuta 2000 nimityksen Beaumontin piispaksi, jonka virkaan hänet asetettiin 28. heinäkuuta. == Lähteet == Luokka:Yhdysvaltalaiset katoliset piispat Luokka:Vuonna 1943 syntyneet Luokka:Elävät henkilöt
Flanderin ympäriajo 2012

Flanderin ympäriajo 2012 oli järjestyksessään 96. maantiepyöräilyn Flanderin ympäriajo. Se käytiin 256 kilometrin reitillä Brüggestä Oudenaardeen 1. huhtikuuta 2012. Kilpailun reitti oli muuttunut huomattavasti aiemmista vuosista. Maalipaikka oli vaihtunut Meerbekestä Oudenaardeen. Kuuluisa Muur van Geraardsbergenin nousu oli jäänyt reitiltä pois, sen sijaan Oude Kwaremontin ja Paterbergin nousut ajettiin kolmeen kertaan kilpailun loppupuolella. Tom Boonen voitti Flanderin ympäriajon ennätystä sivunneen kolmannen kerran kukistettuaan loppukirissä irtiottokumppaninsa Filippo Pozzaton ja Alessandro Ballanin. Kolmikko oli lähtenyt irti 18 kilometriä ennen maalia. Voittajasuosikkeihin kuulunut Fabian Cancellara joutui keskeyttämään murrettuaan solisluunsa kaatumisen seurauksena. == Tulokset == Lähde: Cyclingnews Ajaja Maa Joukkue Aika 1 Tom Boonen Omega Pharma-Quick Step 6.04.33 2 Filippo Pozzato Farnese Vini-Selle Italia sama aika 3 Alessandro Ballan BMC Racing Team + 0.01 4 Greg Van Avermaet BMC Racing Team + 0.38 5 Peter Sagan Liquigas-Cannondale + 0.38 6 Niki Terpstra Omega Pharma-Quick Step + 0.38 7 Luca Paolini Katjuša + 0.38 8 Thomas Voeckler Team Europcar + 0.38 9 Matti Breschel Rabobank + 0.38 10 Sylvain Chavanel Omega Pharma-Quick Step + 0.38 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Euskaltel-Euskadi, FDJ-BigMat, Garmin-Barracuda, GreenEDGE Cycling, Katjuša, Lampre-ISD, Liquigas-Cannondale, Lotto-Belisol, Team Movistar, Omega Pharma-Quick Step, Rabobank, RadioShack-Nissan-Trek, Team Saxo Bank, Team Sky, Vacansoleil-DCM. *UCI Continental Circuits -joukkueet: Accent.jobs-Willems veranda's, Argos-Shimano, Team Europcar, Farnese Vini-Selle Italia, Landbouwkrediet-Euphony, Team NetApp, Topsport Vlaanderen-Mercator == Lähteet == == Aiheesta muualla == Luokka:Pyöräilykausi 2012 Luokka:Flanderin ympäriajo
Amerikkalaisen jalkapallon Euroopan liitto

Amerikkalaisen jalkapallon Euroopan liitto (lyh. EFAF, ) oli amerikkalaisen jalkapallon lajiliitto Euroopassa, joka kattoi eurooppalaiset kansalliset lajiliitot. Lajiliittoon kuului 24 jäsenmaata, kaksi väliaikasta jäsenmaata neljä tarkkailevaa maata ja yksi kumppanuusmaa. EFAF oli lajin maailmanliiton eli IFAF:n jäsen. EFAF perustettiin vuonna 1993 entisen EFL-liiton lopetettua toimintansa. Maailmanliitto päätti lakkauttaa maanosien lajiliitot 2012, mikä johti riitaan EFAF:in ja IFAF:in välillä. Osapuolet sopivat riidan vuonna 2014 ja EFAF:in toiminta siirrettiin maailmanliitolle samalla kun EFAF lakkautettiin. ==Jäsenet== * AFBN * BFL * AEFA * AFBÖ * IAFA * FIDAF * CAFA * AFFL * NOAFF * PLFA * FFFA * SAFF * AFVD * SAAF * SAJL * SAFV * DAFF * CAAF * TBSF * UFAF * MAFSZ * UAFR * BAFF * BAFF ===Väliaikaiset jäsenet=== * * FRFA ===Kumppanuusjäsen=== * AFAM ===Tarkkailevat maat=== * * * * ==Kilpailut== EFAF järjesti useita kansainvälisiä kilpailuja. Liitto organisoi Euroopan- mestaruuskilpailut ja nuorten Euroopan-mestaruuskilpailut neljän vuoden välein. Lisäksi liitto järjesti seurajoukkueille vuosittain Euroopan liigan ja EFAF-Cupin. ==Lähteet== Luokka:Amerikkalainen jalkapallo Luokka:Kansainväliset urheilujärjestöt